Source: https://www.riigiteataja.ee/akt/423122016045
Timestamp: 2020-03-29 10:15:48+00:00
Document Index: 929698

Matched Legal Cases: ['§ 2', '§ 3', '§ 4', '§ 5', '§ 2', '§ 3', '§ 3', '§ 4', '§ 5']

Pärnu linna hoolekandeasutuste töötajate palgajuhend – Riigi Teataja
Pärnu linna hoolekandeasutuste töötajate palgajuhend
Pärnu linna hoolekandeasutuste töötajate palgajuhend - sisukord
§ 2 Hoolekandeasutuste juhtide ja juhi asetäitjate töötasu
§ 3 Hoolekandeasustuste töötajate töötasu
§ 4 Lisatasude, preemiate ja toetuste määramine
§ 5 Varasema määruse kehtetuks tunnistamine
RT IV, 23.12.2016, 45
Vastu võetud 17.12.2015 nr 37
RT IV, 29.12.2015, 67
15.12.2016 RT IV, 23.12.2016, 25 01.01.2017
Käesoleva määrusega kehtestatakse Pärnu Linnavalitsuse hallatavate Eakate Avahoolduskeskuse, Tammiste Hooldekodu, Erivajadustega Inimeste Rehabilitatsioonikeskuse ja Pärnu Lasteküla (edaspidi hoolekandeasutused) juhtide ja töötajate töötasustamise alused.
§ 2. Hoolekandeasutuste juhtide ja juhi asetäitjate töötasu
(1) Hoolekandeasutuse juhi töötasu alammäär on 1040 eurot.
(2) Hoolekandeasutuse juhi asetäitja töötasu alammäära arvestatakse käesoleva määruse § 3 lõike 1 alusel.
(3) Katseajal võib hoolekandeasutuse juhile määrata 10% väiksema töötasu.
(4) Linnapeal on õigus hoolekandeasutuse juhile hoolekandeasutuse eelarves personalikuludeks ettenähtud vahendite piires määrata:
1) lisatasu täiendavate tööülesannete täitmise eest;
2) ühekordseid preemiaid.
§ 3. Hoolekandeasustuste töötajate töötasu
(1) Kõrgharidusega erialaspetsialisti töötasu alammäär on 690 eurot.
(2) Keskeriharidusega erialaspetsialisti ning ööpäevaringse hoolekandeasutuse hooldaja töötasu alammäär 590 eurot.
(3) Keskastme spetsialisti, keskharidusega spetsialisti, kantseleitöötaja, teenindustöötaja ja oskustöölise erialatöödel töötasu alammäär on 530 eurot.
(4) Abipersonali töötasu alammäär on Vabariigi Valitsuse määrusega kehtestatud töötasu alammäär.
(5) Katseajal võib käesoleva paragrahvi lõigetes 1 kuni 3 loetletud töötajale määrata alammäärast kuni 10% madalama töötasu.
[RT IV, 23.12.2016, 25 - jõust. 01.01.2017]
§ 4. Lisatasude, preemiate ja toetuste määramine
Hoolekandeasutuse juhil on õigus asutuse eelarves töötasudeks ettenähtud vahendite piires määrata:
1) lisatasusid täiendavate tööülesannete täitmise eest tööajas kuni 50% tegelikust töötasust lisaülesannete täitmise perioodil. Täiendavaks tööülesandeks loetakse töölepingus ja/või ametijuhendis fikseerimata ülesannet, mis oluliselt suurendab töötaja töömahtu. Lisatasu maksmise aluseks olevas dokumendis näidatakse ära täiendavate tööülesannete sisu ja periood, mille eest lisatasu makstakse, ning lisatasu suurus kuus. Lisatasu maksmise aluseks olev dokument tuleb võimalusel vormistada enne täiendavate tööülesannete andmist;
2) lisatasusid ajutiselt puuduva töötaja asendamise eest tööajas kuni 50% asendatava või asendaja tegelikust töötasust asendusperioodil. Lisatasu maksmise aluseks olevas dokumendis näidatakse ära asendatava nimi ja asendusaeg, mille eest lisatasu makstakse. Töölepingust ja/või ametijuhendist tuleneva asendamise eest lisatasu ei maksta;
3) ühekordseid preemiaid ja toetusi.
§ 5. Varasema määruse kehtetuks tunnistamine
Määrus jõustub 1. jaanuaril 2016.